62016TJ0627(01)_INF
Hotărârea Tribunalului (Camera a patra) din 15 decembrie 2021 –Republica Cehă/Comisia
(Cauza T‑627/16 RENV)
„FEGA și FEADR – Cheltuieli excluse de la finanțare – Cheltuieli efectuate de Republica Cehă – Ajutoare directe decuplate – Controale la fața locului tradiționale și prin teledetecție – Diferențe între rezultatele controalelor – Sector vitivinicol – Controale la fața locului ale investițiilor prin eșantionare”
1.
Agricultură – Finanțare de către FEGA – Acordare de ajutoare și de prime – Obligația statelor membre de a organiza un sistem eficient de controale administrative și de controale la fața locului – Controale la fața locului tradiționale și prin teledetecție – Diferență între nivelurile neregularităților constatate în urma acestor controale – Îndoieli serioase și rezonabile cu privire la eficacitatea controalelor la fața locului prin teledetecție – Dovadă insuficientă
[Regulamentul nr. 1122/2009 al Comisiei, art. 26, art. 31 alin. (2), art. 33 și art. 35]
(a se vedea punctele 61, 65, 69 și 73)
2.
Agricultură – Finanțare de către FEGA – Acordare de ajutoare și de prime – Obligația statelor membre de a organiza un sistem eficient de controale administrative și de controale la fața locului – Controale prin teledetecție – Eșantion aleatoriu și eșantion bazat pe risc – Diferență între nivelurile neregularităților constatate în urma acestor controale – Îndoieli serioase și rezonabile cu privire la eficacitatea controalelor la fața locului prin teledetecție – Lipsă
(Regulamentul nr. 1122/2009 al Comisiei, art. 26 și 31)
(a se vedea punctele 75, 76, 78, 80, 81, 83 și 86)
3.
Acțiune în anulare – Hotărâre de anulare – Conținut – Anulare în parte a unui act de drept al Uniunii – Condiție – Caracter disociabil al elementelor anulabile ale actului atacat – Decizie a Comisiei de închidere a conturilor referitoare la cheltuielile finanțate din FEGA – Caracter separabil al unei corecții financiare aplicate în mod nejustificat
[art. 263 TFUE; Regulamentul nr. 1306/2013 al Parlamentului European și al Consiliului, art. 52 alin. (1)]
(a se vedea punctele 88 și 89)
4.
Acte ale instituțiilor – Motivare – Obligație – Conținut – Decizie a Comisiei de închidere a conturilor referitoare la cheltuielile finanțate din FEGA – Decizie care expune suficient de clar motivele de neregularitate
(art. 296 TFUE)
(a se vedea punctele 113 și 114)
5.
Agricultură – Organizarea comună a piețelor – Ajutoare pentru restructurare și pentru reconversie în sectorul vitivinicol – Controale aplicabile în sectorul vitivinicol – Controale la fața locului – Obligația de a efectua controale la fața locului sistematice înainte de acordarea ajutoarelor pentru investiții – Lipsă
[Regulamentul nr. 555/2008 al Comisiei, art. 19 și art. 77 alin. (3)]
(a se vedea punctele 119 și 120)
6.
Acțiune în anulare – Hotărâre de anulare – Conținut – Anulare în parte a unui act de drept al Uniunii – Condiție – Caracter disociabil al elementelor anulabile ale actului atacat – Caracter separabil al unei corecții financiare aplicate în mod nejustificat – Anulare
(art. 263 TFUE)
(a se vedea punctele 122, 125 și 127)
Obiectul
Cerere întemeiată pe articolul 263 TFUE și având ca obiect anularea Deciziei de punere în aplicare (UE) 2016/1059 a Comisiei din 20 iunie 2016 de excludere de la finanțarea de către Uniunea Europeană a anumitor cheltuieli efectuate de statele membre în cadrul Fondului european de garantare agricolă (FEGA) și al Fondului european agricol pentru dezvoltare rurală (FEADR) (JO 2016, L 173, p. 59), în măsura în care aceasta exclude plățile efectuate de Republica Cehă în cadrul FEGA în cuantum de 462517,83 euro în ceea ce privește cheltuielile privind ajutoarele directe decuplate și în cuantum de 636516,20 euro în ceea ce privește cheltuielile privind investițiile în sectorul vitivinicol
Dispozitivul
1)
Anulează Decizia de punere în aplicare (UE) 2016/1059 a Comisiei din 20 iunie 2016 de excludere de la finanțarea de către Uniunea Europeană a anumitor cheltuieli efectuate de statele membre în cadrul Fondului european de garantare agricolă (FEGA) și al Fondului european agricol pentru dezvoltare rurală (FEADR) în măsura în care aceasta exclude următoarele plăți efectuate de Republica Cehă în cadrul FEGA:
–
în cadrul schemei de ajutoare directe decuplate, pentru exercițiile financiare 2013-2015, suma de 69054,23 euro referitoare la existența unor carențe în analiza riscurilor;
–
în cadrul schemei de ajutoare pentru investiții în sectorul vitivinicol, pentru exercițiile financiare 2011-2014, suma de 636516,20 euro.
2)
Respinge în rest acțiunea.
3)
Republica Cehă și Comisia Europeană vor suporta fiecare propriile cheltuieli de judecată aferente procedurilor în fața Tribunalului și a Curții.
4)
Regatul Suediei va suporta propriile cheltuieli de judecată.